ശശികല മേനോൻ

മലയാളത്തിലെ ഒരു ചലച്ചിത്ര- നാടകഗാന രചയിതാവും കവിയുമാണ്, ശശികല വി മേനോൻ എന്ന ശശികലാ മേനോൻ. മലയാള സിനി​മാഗാന രചനാ രം​ഗത്ത് ആദ്യമായെത്തിയ സ്ത്രീ പാട്ടെഴുത്തുകാരിയാണ്, ശശികല. മലയാള സിനിമകൾക്കുവേണ്ടി ഏറ്റവും കൂടുതൽ ഗാനങ്ങൾ രചിച്ച സ്ത്രീ പാട്ടെഴുത്തുകാരികൂടിയാണ് ശശികല.
പാട്ടെഴുത്തുരംഗത്ത്
ജേസിയുടെ സംവിധാനത്തിൽ 1976ൽ പുറത്തിറങ്ങിയ സിന്ദൂരം എന്ന സിനിമയിൽ, ഒമ്പതാം ക്ളാസിൽ പഠിക്കുമ്പോൾ, പതിനഞ്ചാം വയസിലാണ് ശശികല പാട്ടെഴുത്തുരംഗത്തെത്തുന്നത്. അക്കാലത്ത്, മലയാള സിനിമയിലെ ഏറ്റവും പ്രായം കുറഞ്ഞ പാട്ടെഴുത്തുകാരിയാണ് അവർ. സിന്ദൂരത്തിലെ 'യദുകുലമാധവ' എന്ന ഗാനമാണ് ആദ്യഗാനം. എ ടി ഉമ്മറിന്റെ സംഗീതത്തിൽ ശ്രീലത നമ്പൂതിരിയാണ് ഇത് ആലപിച്ചത്.
ജീവിതരേഖ
ഗ്രേറ്റർ കൊച്ചിൻ ഡെവെലപ്‌മെന്റ് അതോറിറ്റി ചെയർമാനും കേരളത്തിലെ പ്രമുഖ കോൺഗ്രസ് നേതാവുമായിരുന്ന എൻ. വേണുഗോപാലാണ് ശശികലയുടെ ജീവിതപങ്കാളി. വിഗ്നേഷ്, ലക്ഷ്മി എന്നിവർ മക്കളാണ്.  നിലവിൽ, ദേവഭൂമി ത്രൈമാസികയുടെ അസിസ്റ്റന്റ് എഡിറ്ററാണ്.
ചലച്ചിത്ര ഗാനരചനകൾ
ഏകദേശം നൂറ്റമ്പതിലേറെ സിനിമാ ​ഗാനങ്ങൾ എഴുതിയിട്ടുണ്ട്, ശശികല.
 ഗാനം  മൂവി  വർഷം  പാടിയത്  സംഗീതം "യദുകുലമാധവാ"  സിന്ദൂരം  1976  ശ്രീലത നമ്പൂതിരി  എ.ടി. ഉമ്മർ "കണ്മണി പൈതലേ നീ വരൂ"  അഗ്നിനക്ഷത്രം  1977  പി. മാധുരി  ജി. ദേവരാജൻ "നിത്യസഹായമാതാവേ"  അഗ്നിനക്ഷത്രം  1977  പി. സുശീല  ജി. ദേവരാജൻ

നാടക ഗാനരചനകൾ

കൃതികൾ
 വിശ്വരൂപം കവിതാ സമാഹാരം
 ആരോഹണം (കവിതാ സമാഹാരം-2024- മാതൃഭൂമി ബുക്സ്)
പുരസ്കാരങ്ങൾ
 എൻ.എൻ. പിള്ളയുടെ ആത്മകഥയായ ഞാൻ നാടകമായപ്പോൾ അതിലെ ഗാനരചനയ്ക്ക് അവാർഡ് ലഭിച്ചു.

അവലംബം

പുറത്തേക്കുള്ള കണ്ണികൾ

 ശശികല മേനോൻരചിച്ച മലയാളം സിനിമാ ഗാനങ്ങളുടെ പട്ടിക

 Lyricist : Sasikala Menon

 ശശികല വി മേനോൻ ജീവചരിത്രം

വർഗ്ഗം:കേരളത്തിലെ പാട്ടെഴുത്തുകാർ
വർഗ്ഗം:മലയാളചലച്ചിത്രഗാനരചയിതാക്കൾ